|  |  |  |  |  |  |  |
| --- | --- | --- | --- | --- | --- | --- |
| Številka: 810-50/2024-10 | | | | | | |
| Ljubljana, dne 27. 01. 2025 | | | | | | |
| EVA (če se akt objavi v Uradnem listu RS) | | | | | | |
| **GENERALNI SEKRETARIAT VLADE REPUBLIKE SLOVENIJE**  [**gp.gs@gov.si**](mailto:gp.gs@gov.si) | | | | | | |
| ZADEVA: Soglasje k promocijskim aktivnostim za pridobivanje kadra Slovenske vojske v letu 2025 – predlog za obravnavo | | | | | | | | | | | | |
| 1. Predlog sklepov vlade: | | | | | | | | | | | | |
| Na podlagi 21. člena Zakona o Vladi Republike Slovenije (Uradni list RS, št. 24/05 uradno prečiščeno besedilo, 109/08, 38/10 - ZUKN, 8/12, 21/13, 47/13 - ZDU-1G, 65/14, 55/17 in 163/22) in 3. točke Sklepa Vlade Republike Slovenije št. 00700-24/2023/6 z dne 7. 12. 2023 je Vlada Republike Slovenije na \_\_\_ redni seji dne \_\_\_\_\_\_\_\_\_\_\_ pod \_\_\_ točko dnevnega reda sprejela  S K L E P  Vlada Republike Slovenije je izdala soglasje k načrtovanim promocijskim aktivnostim za pridobivanje kadra Slovenske vojske v letu 2025.   |  | | --- | | Barbara Kolenko Helbl  generalna sekretarka |   Prejmejo:   * Generalni sekretariat Vlade Republike Slovenije, * Ministrstvo za obrambo * Urad VRS za komuniciranje | | | | | | | | | | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | | | | | | | | | | |
| / | | | | | | | | | | | | |
| **3.a Osebe, odgovorne za strokovno pripravo in usklajenost gradiva:** | | | | | | | | | | | | |
| * Boštjan Pavlin, mag., generalni direktor Direktorata za obrambne zadeve. | | | | | | | | | | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | | | | | | | | | | |
| / | | | | | | | | | | | | |
| **4. Predstavniki vlade, ki bodo sodelovali pri delu državnega zbora:** | | | | | | | | | | | | |
| / | | | | | | | | | | | | |
| 5. Kratek povzetek gradiva: | | | | | | | | | | | | |
| Ministrstvo za obrambo, skladno s 3. točko Sklepa Vlade Republike Slovenije št. 00700-24/2023/6 z dne 7. 12. 2023 Vladi RS daje v soglasje predlog načrtovanih promocijskih aktivnosti za pridobivanja kadra Slovenske vojske v letu 2025.  Namen promocije in oglaševanja je obveščanje državljanov Republike Slovenije o delovanju obrambnega ministrstva in Slovenske vojske (SV) ter možnostih sodelovanja s Slovensko vojsko s poudarkom na predstavitvi poklicev, namena in poslanstva Slovenske vojske s ciljem, da različne javnosti ozaveščamo in informiramo o nalogah in poslanstvu Slovenske vojske ter različnih oblikah sodelovanja, hkrati posledično kadrovsko popolnjujemo Slovensko vojsko.  Promocijske aktivnosti, ki sodijo med stalne in nujne dejavnosti ministrstva, potekajo skozi celo leto z različnimi vsebinskimi poudarki in preko različnih promocijskih kanalov, pri čemer se ministrstvo za zakupe medijskega prosta dogovarja neposredno s ponudniki, kjer so oglasi objavljeni.  Promociji poklicev, nalog in poslanstva SV bo namenjen tudi dogodek Dan Slovenske vojske, ki ga ministrstvo načrtuje 15. maja 2025 v Kopru, dogodek, ki bo 9. maja 2025 v Ljubljani z namenom obeležitve 80 letnice zmage nad fašizmom in nacizmom ter prvi mednarodni sejem SIDEC 2025 v jeseni. V ta namen načrtuje zakup medijskega prostora prav tako neposredno s ponudniki, kjer bodo oglasi objavljeni. | | | | | | | | | | | | |
| 6. Presoja posledic za: | | | | | | | | | | | | |
| a) | javnofinančna sredstva nad 40.000 EUR v tekočem in naslednjih treh letih | | | | | | | | | DA | | |
| b) | usklajenost slovenskega pravnega reda s pravnim redom Evropske unije | | | | | | | | | NE | | |
| c) | administrativne posledice | | | | | | | | | NE | | |
| č) | gospodarstvo, zlasti mala in srednja podjetja ter konkurenčnost podjetij | | | | | | | | | NE | | |
| d) | okolje, vključno s prostorskimi in varstvenimi vidiki | | | | | | | | | NE | | |
| e) | socialno področje | | | | | | | | | NE | | |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | | | | | | | | NE | | |
| 7.a Predstavitev ocene finančnih posledic nad 40.000 EUR:  Stroški izvajanja oglaševanja v višini 395.000 EUR bodo zajemali zakup oglasnega prostora v različnih medijih oziroma v manjšem obsegu dogovore za sodelovanja z različnimi ustanovami. Stroške krije Ministrstvo za obrambo. | | | | | | | | | | | | |
| I. Ocena finančnih posledic, ki niso načrtovane v sprejetem proračunu | | | | | | | | | | | |
|  | | | Tekoče leto (t) | | t + 1 | t + 2 | | | | | t + 3 |
| Predvideno povečanje (+) ali zmanjšanje (**–**) prihodkov državnega proračuna | | |  | |  |  | | | | |  |
| Predvideno povečanje (+) ali zmanjšanje (**–**) prihodkov občinskih proračunov | | |  | |  |  | | | | |  |
| Predvideno povečanje (+) ali zmanjšanje (**–**) odhodkov državnega proračuna | | |  | |  |  | | | | |  |
| Predvideno povečanje (+) ali zmanjšanje (**–**) odhodkov občinskih proračunov | | |  | |  |  | | | | |  |
| Predvideno povečanje (+) ali zmanjšanje (**–**) obveznosti za druga javnofinančna sredstva | | |  | |  |  | | | | |  |
| II. Finančne posledice za državni proračun | | | | | | | | | | | |
| II.a Pravice porabe za izvedbo predlaganih rešitev so zagotovljene: | | | | | | | | | | | |
| Ime proračunskega uporabnika | | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | | | Znesek za t + 1 |
| 1911 MORS | | 1911-21-0007 Promocija in zagotavljanje kadra vojaške obrambe | | 130011 Sredstva za delovanje | | 395.000 EUR | | | | |  |
|  | |  | |  | |  | | | | |  |
| SKUPAJ | | | | | |  | | | | |  |
| II.b Manjkajoče pravice porabe bodo zagotovljene s prerazporeditvijo: | | | | | | | | | | | |
| Ime proračunskega uporabnika | | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | | | Znesek za t + 1 |
|  | |  | |  | |  | | | | |  |
|  | |  | |  | |  | | | | |  |
| SKUPAJ | | | | | |  | | | | |  |
| II.c Načrtovana nadomestitev zmanjšanih prihodkov in povečanih odhodkov proračuna: | | | | | | | | | | | |
| Novi prihodki | | | | Znesek za tekoče leto (t) | | | | Znesek za t + 1 | | | |
|  | | | |  | | | |  | | | |
|  | | | |  | | | |  | | | |
|  | | | |  | | | |  | | | |
| SKUPAJ | | | |  | | | |  | | | |
| 7.b Predstavitev ocene finančnih posledic pod 40.000 EUR:  (Samo če izberete NE pod točko 6.a.)  Kratka obrazložitev | | | | | | | | | | | |
| **8. Predstavitev sodelovanja z združenji občin:** | | | | | | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | | | | NE | | | |
| Gradivo (predpis) je bilo poslano v mnenje:   * Skupnosti občin Slovenije SOS: NE * Združenju občin Slovenije ZOS:NE * Združenju mestnih občin Slovenije ZMOS: NE | | | | | | | | | | | |
| 9. Predstavitev sodelovanja javnosti: | | | | | | | | | | | |
| Gradivo je bilo predhodno objavljeno na spletni strani predlagatelja: | | | | | | | | | NE | | |
| (Skladno s sedmim odstavkom 9. člena Poslovnika Vlade RS (Uradni list RS, št. 43/01, 23/02 – popr., 54/03, 103/03, 114/04, 26/06, 21/07, 32/10, 73/10, 95/11, 64/12, 10/14, 164/20, 35/21, 51/21 in 114/21) javnost ni bila povabljena k sodelovanju, ker gre za predlog sklepa Vlade Republike Slovenije. | | | | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | | | NE | | |
| **11. Gradivo je uvrščeno v delovni program vlade:** | | | | | | | | | NE | | |
| mag. Borut Sajovic  minister | | | | | | | | | | | |

Poslano:

* + naslovniku
  + DOZ.

**OBRAZLOŽITEV:**

Pridobivanje kadra za potrebe Slovenske vojske je ena izmed prednostnih nalog Ministrstva za obrambo, zato je temu področju namenjena velika pozornost. Resolucija o splošnem dolgoročnem programu razvoja in opremljanja Slovenske vojske do leta 2040 (Uradni list RS, št. 35/23), kot temeljni strateški in razvojni dokument, ki ga je sprejel Državni zbor Republike Slovenije, med drugim v točki 6.1 Kadrovski viri določa, da bo pridobivanje kadra podprto z ukrepi, ki bodo omogočali doseganje zahtevanega kadrovskega obsega in strukture ter pomlajevanje stalne sestave Slovenske vojske. Z ustreznim pristopom in komuniciranjem z državljani se bo povečalo zanimanje za zaposlitev in sodelovanje s Slovensko vojsko. Vzdrževal se bo stik z državljani pri njihovem vključevanju v različne oblike sodelovanja s Slovensko vojsko in Ministrstvom za obrambo z namenom obveščanja, motiviranja in nadaljnjega sodelovanja ter usposabljanja. Med glavnimi orodji pridobivanja kadra bodo štipendiranje mladih za prihodnjo zaposlitev ali druge oblike sodelovanja v Slovenski vojski, izvajanje delovnih praks in tabori za mlade ter ponujanje drugih vsebin, ki so zanimive za mlade in hkrati krepijo vojaške kompetence.

Popolnjevanje kadra za Slovensko vojsko je poleg modernizacije eden ključnih projektov Ministrstva za obrambo. Za dosego ciljev na tem področju ministrstvo, v zadnjih dveh letih, vsa prizadevanja vlaga v intenzivno promocijo vojaškega poklica in zaposlovanja ter drugih oblik sodelovanja s Slovensko vojsko. Nenehno uvajamo nove pristope in rešitve ter pripravljamo predloge sprememb normativnih podlag za pridobivanje in ohranjanje kadrov Slovenske vojske ter za ureditev statusa njenih pripadnic in pripadnikov. Ključna je bila tudi odprava notranjih birokratskih ovir pri postopkih zaposlovanja. Naš cilj je poklic vojaka Slovenske vojske narediti privlačen in v družbi spoštovan poklic, ki mladim lahko ponudi veliko priložnosti za poklicno kariero in je hkrati ustrezno ovrednoten. Naša prizadevanja že prinašajo pozitivne rezultate pri pridobivanju novih kadrov za vse oblike sodelovanja s Slovensko vojsko.

Namen promocije in oglaševanja je zato obveščanje državljanov Republike Slovenije o delovanju obrambnega resorja in Slovenske vojske, poslanstvu in nalogah Slovenske vojske ter možnostih sodelovanja z njo, s ciljem, da bi privabili čim več kandidatov, da se pridružijo razpoložljivim oblikam sodelovanja. Promocijske aktivnosti potekajo skozi vse leto z različnimi vsebinskimi poudarki in preko različnih promocijskih kanalov. Promocijo in oglaševanje vojaškega poklica, možnosti za zaposlitev v Slovenski vojski in za druge oblike sodelovanja z njo ministrstvo izvaja z lastnimi resursi. Nosilec promocije in oglaševanja vojaške službe ter drugih oblik sodelovanja s Slovensko vojsko je Direktorat za obrambne zadeve Ministrstva za obrambo.

V letu 2024 so bila s sklepom Vlade Republike Slovenije odobrena finančna sredstva in izdano soglasje k promocijskim aktivnostim za pridobivanje kadra Slovenske vojske v višini 233.776 EUR. Glede na izvedene dogodke in aktivnosti promocije je bilo porabljenih skupno 230.034,83 EUR.

S promocijskim aktivnostim za pridobivanja kadra Slovenske vojske v letu 2024, ki jih je podprla vlada, smo v letu 2024 dosegli odlične rezultate na vseh področjih pridobivanja kadra za Slovensko vojsko. V stalni sestavi Slovenske vojske smo zaposlili 345 novih pripadnic in pripadnikov, kar je 21 več kot v letu 2023. Zelo uspešni smo bili tudi pri sklepanju novih pogodb za sodelovanje državljank in državljanov v pogodbeni rezervi Slovenske vojske. V letu 2024 smo podpisali kar 268 pogodb, tako da skupno število pogodbenih rezervistov Slovenske vojske ob koncu leta predstavlja 1086 pripadnic in pripadnikov. Povečujemo tudi število izšolanih častnikov, saj smo jih v letu 2024 izšolali že 42. Nova generacija kandidatov za častniško šolo, ki bo izobraževanje končala leta 2025, bo do zdaj najštevilčnejša.

V letu 2024 smo z okrepljenimi promocijskimi aktivnostmi povečalo tudi število udeležencev prostovoljnega služenja vojaškega roka saj je program usposabljanja prostovoljnega služenja vojaškega roka uspešno končalo 273 deklet in fantov, 40 več kot v letu 2023. Še posebej je spodbuden podatek, da se je od navedenega števila kar 150 mladih odločilo, da se pridruži Slovenski vojski v njeni stalni sestavi ali pogodbeni rezervi.

Zelo dobre rezultate prinaša tudi nova štipendijska politika Ministrstva za obrambo in promocijske aktivnosti z obveščanjem o možnostih štipendiranja za prihodnjo zaposlitev ali sodelovanje s Slovensko vojsko. Lani smo tako prvič zaposlili večje število kandidatov, ki smo jih štipendirali na različnih stopnjah izobraževanja, saj se je 42 štipendistov po končanem izobraževanju že pridružilo Slovenski vojski. Trenutno štipendiramo 551 mladih na različnih stopnjah izobraževanja. Tako lahko tudi v naslednjih letih pričakujemo večje število mladih, ki se bodo po koncu izobraževanja pridružili Slovenski vojski. Še posebej smo veseli izjemnega zanimanja za poklic vojaškega pilota, saj se za ta poklic v različnih fazah trenutno izobražuje kar 43 kandidatov, ki bodo po končanem izobraževanju in usposabljanju za pilote vojaških zrakoplovov lahko pilotirali nova sodobna zračna plovila Slovenske vojske. Letalska šola Slovenske vojske je trenutno edina ustanova v Republiki Sloveniji, ki redno usposablja kandidate za poklic pilota in tako ohranja bogato letalsko tradicijo. Tudi v prihodnje bo zagotovila izšolane vojaške pilote za vse vrste vojaških zrakoplovov in pokrila vse potrebe Slovenske vojske po teh kadrih v prihodnjih desetletjih.

Ena izmed uspešnih oblik približevanja vojaškega poklica mladim so vojaški tabori, pri čemer se je v zadnjih dveh letih zanimanje za udeležbo na taborih zelo povečalo. Menimo, da so vojaški tabori učinkovita oblika promocije vojaškega poklica, saj mladim na izviren in prijazen način prikažemo raznovrstnost tega poklica. So tudi ena izmed oblik seznanitve s temeljnimi obrambnimi in vojaškimi veščinami za mlade državljane Republike Slovenije, ki zaradi zamrznitve vojaške obveznosti v miru niso deležni vojaškega usposabljanja. Na taborih lahko spoznajo delo in naloge vojaka, razvijejo čut za pomen obrambe domovine ter spoznajo organiziranost in delovanje Slovenske vojske. Leta 2021 je bilo na vojaških taborih 480 udeležencev, leta 2022 jih je bilo 486, v letih 2023 in 2024 pa je udeležba izjemno narasla. Tako se je taborov Slovenske vojske v letu 2023 udeležilo že 718 mladih, v 2024 pa kar 1059 deklet in fantov. Menimo, da se bo tak trend s povečanimi promocijskimi aktivnostmi nadaljeval tudi letu 2025.

Ministrstvo za obrambo v zadnjih dveh letih povečuje tudi število mest za opravljanje obveznih praks pri izobraževanju mladih na različnih stopnjah izobraževanja. Tako smo letos opravljanje obvezne prakse omogočili kar 86 mladim, pred tem pa je ministrstvo od leta 2017 dalje prakso omogočalo od pet do 36 mladim na leto. Načrtovana sredstva za oglaševanje in promocijo bodo tudi v letu 2025 namenjena za oglaševanje v tiskanih medijih, na radijskih in televizijskih postajah, spletnih portalih, za digitalno oglaševanje, na učnih pripomočkih za učence in dijake, za oglaševanje na študentskih, dijaških in drugih spletnih portalih ter za plakatiranje. Ministrstvo za obrambo (Direktorat za obrambne zadeve) vse zakupe medijskega prostora oziroma dogovore za promocijo izvaja neposredno z izbranimi mediji oziroma ustanovami.

Za izvedbo promocijskih aktivnosti Ministrstvo za obrambo načrtuje zakup oglasnega prostora tudi za dogodek ob dnevu Slovenske vojske, ki bo potekal 15. maja 2025 v Kopru in 9. maja 2025 v Ljubljani z namenom obeležitve 80 letnice zmage nad fašizmom in nacizmom ter za prvi mednarodni sejem SIDEC 2025 (Slovenian International Defence Exhibition and Conference), ki bo od 21. do 24. oktobra 2025 v Celju. Za posamezne zakupe oglasnega prostora, ki jih bo ministrstvo izvedlo neposredno z izvajalci, bo ministrstvo pripravilo videooglase, fotomaterial, promocijske članke, plakate in druge oblike oz. formate oglasih sporočil, ki bodo objavljeni v izbranih medijih. Pri pridobivanju kadra je poleg splošnih zakonitosti trga delovne sile pri promociji in oglaševanju pomembno dejstvo, da je vojaški poklic poseben, saj so zanj značilni disciplina, red, izvajanje ukazov, podrejanje, težke delovne razmere, opravljanje nalog na kriznih žariščih, delo v ekstremnih razmerah in drugo. Poleg tega se svet v zadnjih letih sooča s hitro spreminjajočimi se varnostnimi razmerami, podnebnimi spremembami ter naravnimi nesrečami. To zahteva pravočasen odziv celotne države in družbe. Zaostrovanje razmer v mednarodnem varnostnem okolju vplivajo na zaznavo varnosti v domovini in razumevanje delovanja Slovenske vojske. H krepitvi zavedanja in varnostne kulture ter obenem domoljubja je treba pristopiti celovito na državni ravni, z medresorskim povezovanjem in sodelovanjem z državljani.

Na različne oblike sodelovanja s Slovensko vojsko, in sicer stalno sestavo, prostovoljno služenje vojaškega roka, pogodbeno rezervno sestavo, tabore za mlade, štipendije in delovne prakse, se vsako leto odzove več kot 2000 zainteresiranih državljanov. S pravilnim pristopom si je treba prizadevati za čim več zaposlitev v Slovenski vojski in vključitev v vse oblike sodelovanja z njo. Pri pridobivanju kadra je skladno s smernicami ministra za obrambo (MO, št. 810-1/2022-135 z dne 6. 2. 2023) načrtovano, da se v obdobju od 2023 do konca leta 2026, doseže zastavljene kadrovske cilje. To je skupaj vsaj 1000 novih zaposlitev, 400 novih pogodbenih pripadnikov, 600 podeljenih štipendij, 200 praktikantov in vajencev, 1600 napotenih na prostovoljno služenje in 1500 udeležencev na taborih.

MINISTRSTVO ZA OBRAMBO